കൊടുവള്ളിയിലെ തോല്വിക്ക് പിന്നില് ഗൂഢാലോചന സ്വര്ണക്കടത്ത് ക്വട്ടേഷനിലെ കൊടുവള്ളി ബന്ധം പുറത്തുവന്നത് തിരിച്ചടിയായി ഒടുവില് സിപിഎമ്മും കയ്യൊഴിഞ്ഞു മുന് എംഎല്എ കാരാട്ട് റസാഖ് ഐഎന്എല്ലിലേയ്ക്ക് കോഴിക്കോട്: നിയമസഭാ തെരഞ്ഞെടുപ്പിലെ തോല്വിക്ക് പിന്നാലെ കൊടുവള്ളി മുന്എംഎല്എ കാരാട്ട് റസാഖ് ഐഎന്എല് പ്രവേശനത്തിനൊരുങ്ങുന്നതായി സൂചന. സ്വര്ണകടത്തിലെ കൊടുവള്ളി ഗ്യാങ് ബന്ധം ചര്ച്ചയായതോടെ സിപിഎം കൈവിട്ടത് മൂലമാണ് സിപിഎം സഹയാത്രികനായ റസാഖ് ഐ.എന്എല്ലിലേക്ക് കൂടുമാറാനൊരുങ്ങുന്നത് എന്നാണ് റിപ്പോര്ട്ടുകള്. കൊടുവള്ളിയിലെ തന്റെ തോല്വിക്ക് പിന്നില് വന് ഗൂഢാലോചനകള് നടന്നുവെന്നാണ് കാരാട്ട് റസാഖ് ആരോപിക്കുന്നത്. അപ്രതീക്ഷിതമായ അടിയൊഴുക്കുകള് സ്വന്തം പാളയത്തില് നിന്നും ഉണ്ടായി. ഇക്കാര്യം സിപിഎമ്മിന്റെ ശ്രദ്ധയില് പെടുത്തിയിട്ടും നടപടി ഉണ്ടായില്ലെന്ന് സംശയിക്കുന്നതായും അദ്ദേഹം പറഞ്ഞു. ഈ സാഹചര്യത്തിലാണ് അദ്ദേഹം ഐഎന്എല് പ്രവേശനത്തിനൊരുങ്ങുന്നത്. മന്ത്രി അഹമ്മദ് ദേവര്കോവിലും ഐഎന്എല് സംസ്ഥാന ജനറല് സെക്രട്ടറി കാസിം ഇരിക്കൂറും തന്നെ പാര്ട്ടിയിലേക്ക് ക്ഷണിച്ചിരുന്നുവെന്നും എന്നാല് സിപിഎമ്മിന്റെ അനുമതിയില്ലാതെ ഒരു പാര്ട്ടിയിലേക്കും കടന്നു ചെല്ലാനാവില്ലെന്ന് അവരെ അറിയിച്ചതായും റസാഖ് പറഞ്ഞു. സിപിഎം സ്വതന്ത്രനായാണ് 2016 ല് കാരാട്ട് റസാഖ് കൊടുവള്ളിയില് നിന്നും ജയിച്ചു കയറിയത്. മുസ്ലിം ലീഗ് നേതാവായിരുന്ന കാരാട്ട് റസാഖ് 2016 ലാണ് ഇടതുപക്ഷത്തിനൊപ്പം ചേരുന്നത്. 15ാം നിയമസഭയിലേക്കുള്ള തെരഞ്ഞടുപ്പിലും കൊടുവള്ളിയില് നിന്ന് ഇടതുസ്വതന്ത്രനായി മത്സരിച്ചെങ്കിലും മുസ്ലിം ലീഗിലെ എംകെ മുനീറിനോട് പരാജയപ്പെടുകയായിരുന്നു. സുരക്ഷിത സീറ്റ് എന്ന് കരുതിയിരുന്ന കൊടുവള്ളി കൈവിട്ടുപോയത് അപ്രതീക്ഷിതമായിരുന്നു. എന്നാല് മലപ്പുറം കോഴിക്കോട് ജില്ലകളിലെ ചില പ്രമുഖര് കൂടി അറിഞ്ഞായിരുന്നു ഈ ചരടുവലിയെന്ന് റസാഖ് സംശയിക്കുന്നു. ഈ പശ്ചാത്തലത്തിലാണ് ഐഎന്എല്ലിലേയ്ക്ക് ചുവടുമാറ്റാന് അദ്ദേഹം തയ്യാറാകുന്നത്. നേരത്തെ മുസ്ലിം ലീഗ് അനുകൂല ഫേസ്ബുക്ക് പോസ്റ്റുമായി കാരാട്ട് റസാഖ് രംഗത്തെത്തിയിരുന്നു. ലീഗ് തളരാതെ നില്ക്കേണ്ടത് ഈ ഘട്ടത്തില് അനിവാര്യമാണെന്നായിരുന്നു അദ്ദേഹം കുറിച്ചത്. മുസ്ലിം ലീഗ് പ്രസ്ഥാനത്തിലെ നേതാക്കള് സ്വന്തം പാര്ട്ടിക്കാരെയും മറ്റുള്ളവരെയും ശത്രുപക്ഷത്ത് നിര്ത്തി തകര്ക്കാനും തളര്ത്താനും ശ്രമിച്ചാലും ഒരു കാര്യം ഉറപ്പാണ്, മുസ്ലിം ലീഗ് പ്രസ്ഥാനം തളരാതെ തകരാതെ നിലനില്ക്കേണ്ടത് ഈ കാലഘട്ടത്തില് അനിവാര്യമാണ് എന്നാണ് റസാഖ് ഫേസ്ബുക്കില് എഴുതിയത്. Stories you may Like